
Līgums Nr. FM VID 2026/146
“Civiltiesiskās atbildības apdrošināšana”
	Rīgā                      
	Dokumenta datums ir pēdējā 

elektroniskā paraksta brīdis



Valsts ieņēmumu dienests, tā ________________personā, kur_ rīkojas saskaņā ar ________________, (turpmāk – Apdrošinājuma ņēmējs vai VID) no vienas puses, un

________________, tā/-s _____________ personā, kurš/-a rīkojas saskaņā ar ________,  (turpmāk – Apdrošinātājs), no otras puses, abi kopā saukti arī kā Puses, bet atsevišķi – Puse, pamatojoties uz publiskā iepirkuma Nr. FM VID 2026/146 “Civiltiesiskās atbildības apdrošināšana” rezultātiem, noslēdz šādu līgumu (turpmāk – Līgums):
1. Līguma priekšmets
1.1. Apdrošinājuma ņēmējs uzdod un Apdrošinātājs apņemas apdrošināt Apdrošinājuma ņēmēja nodarbināto civiltiesisko atbildību, veicot transportlīdzekļu (vieglo automašīnu, kravas automašīnu, autobusu, dzelzceļa transporta, lidmašīnu, motorkuģu un peldlīdzekļu) fizisko kontroli un trešo personu rokas bagāžas fizisko kontroli, kuras tiek veiktas Valsts ieņēmuma dienesta Muitas pārvaldes muitas kontroles punktos visā Latvijas Republikas teritorijā (turpmāk – Apdrošināšanas objekts) atbilstoši Valsts ieņēmuma dienesta (turpmāk -VID) prasībām saskaņā ar Līguma un tā pielikumu noteikumiem.

1.2. Par Apdrošināšanas objektu Puses noslēdz apdrošināšanas polisi (turpmāk – Polise), kuru slēdz uz 24 (divdesmit četriem) mēnešiem, saskaņā ar Līguma 1. pielikuma “Apdrošināšanas objekta apdrošināšanas prasības”  apdrošināšanas nosacījumiem.
1.3. Apdrošināšanas objekta detalizēts apraksts ir norādīts Līguma 1. pielikumā “Apdrošināšanas objekta apdrošināšanas prasības”.
1.4. Apdrošināšana ir spēkā Latvijas Republikas teritorijā nepārtraukti – 24 (divdesmit četras) stundas diennaktī, 7 (septiņas) dienas nedēļā.
2. Līguma kopējā summa un apdrošināšanas prēmijas
2.1. Līguma kopējā summa ir ________ EUR (___________________ euro un _____ centi). Pievienotās vērtības nodoklis netiek piemērots saskaņā ar Pievienotās vērtības nodokļa likuma 52. panta pirmās daļas 20. punktu. 
2.2. Apdrošināšanas objekta atbildības limitu summas un apdrošināšanas prēmija Līguma 1. pielikumā “Apdrošināšanas objekta apdrošināšanas prasības” norādītajam apdrošināšanas periodam ir noteiktas Līguma 2. pielikumā “Apdrošināšanas objekta atbildības limiti un apdrošināšanas prēmija”.

2.3. Apdrošinājuma ņēmējs pārskaita Līguma 2. pielikumā “Apdrošināšanas objekta atbildības limiti un apdrošināšanas prēmija” noteikto apdrošināšanas prēmiju uz Apdrošinātāja norādīto norēķinu kontu kredītiestādē, veicot maksājumu, 30 (trīsdesmit) dienu laikā no Apdrošinātāja rēķina saņemšanas dienas.
2.4. Apdrošinātājs sagatavo e-rēķinu atbilstoši normatīvo aktu prasībām, un nosūta to Apdrošinājuma ņēmējam uz eAdresi: EINVOICE_VID@90000069281. E-rēķins tiek uzskatīts par saņemtu nākamajā darbdienā pēc tā nosūtīšanas uz šajā apakšpunktā norādīto eAdresi.

2.5. Ja piemēroto sankciju dēļ Apdrošinājuma ņēmējam nav tiesības veikt samaksu Apdrošinātājam par faktiski piegādāto Preci, Apdrošinājuma ņēmējs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.12.1. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
3. Apdrošināšanas kārtība
Apdrošinātājs apņemas sniegt pakalpojumu saskaņā ar Līguma 1. pielikuma “Apdrošināšanas objekta apdrošināšanas prasības” norādīto apdrošināšanas kārtību. 
4. Pušu atbildība
4.1. Puses ir atbildīgas par zaudējumiem, kas otrai Pusei radušies nepatiesas vai nepilnīgas informācijas sniegšanas gadījumā, rupjas neuzmanības vai ļaunprātīgas rīcības dēļ, un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

4.2. Ja Apdrošinātājs neievēro Līguma 1. pielikuma “Apdrošināšanas objekta apdrošināšanas prasības” 4.7. apakšpunktā noteikto neizmantotās apdrošināšanas prēmijas daļas atmaksas termiņu, Apdrošinājuma ņēmējs prasa un Apdrošinātājs maksā līgumsodu 0,1 % (viena desmitā daļa no viena procenta) apmērā no aprēķinātās neizmantotās apdrošināšanas prēmijas apmēra par katru kavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no aprēķinātās nesamaksātās apdrošināšanas prēmijas apmēra.

4.3. Ja Apdrošinātājs pārkāpj Līguma 6.1. apakšpunktā noteiktās informācijas neizpaužamības prasības Apdrošinājuma ņēmējam ir tiesības prasīt Apdrošinātājam līgumsodu 100,00 EUR (viens simts euro) apmērā par katru gadījumu. 
4.4. Ja Apdrošinājuma ņēmējs Līguma 2.3. apakšpunktā norādītajā termiņā neveic rēķina apmaksu, Apdrošinātājs prasa Apdrošinājuma ņēmējam maksāt līgumsodu 0,1 % (viena desmitā daļa procenta) apmērā no neapmaksātās summas par katru nokavēto maksājuma dienu, bet ne vairāk 10% (desmit procenti) no kavētā maksājuma apmēra.
4.5. Līgumsods tiek aprēķināts par periodu, kas sākas nākamajā kalendārajā dienā pēc attiecīgā Līgumā noteiktā saistību izpildes termiņa un ietver dienu, kurā saistības izpildītas.
4.6. Par Līgumā noteikto nosacījumu pārkāpumu Apdrošinājuma ņēmējs Apdrošinātājam  aprēķina līgumsodu un izraksta rēķinu. Apdrošinājuma  ņēmējs, nosūtot rēķinu par līgumsoda piedziņu, piedāvā Apdrošinātājam 1 (viena) mēneša laikā sniegt atbildi par savu izvēli – līgumsodu ietvert nākamajā Apdrošinājuma ņēmēja maksājamā summā (dzēst ieskaita veidā) vai nomaksāt vienā mēnesī, nepārsniedzot Līguma spēkā esamības termiņu.

4.7. Ja Apdrošinātājs, piekrīt līgumsodu dzēst ieskaita veidā, tad Apdrošinātājs izrakstot nākamo rēķinu par izsniegtajām polisēm rēķinā norāda polišu kopējo summu, ieturēto līgumsoda summu, norādot Apdrošinājuma ņēmēja līgumsoda rēķinu un samazina summu apmaksai par ieturētā līgumsoda summu. Ja nākamā Apdrošinājuma ņēmēja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Apdrošinājuma ņēmēja maksājamām summām.

4.8. Ja Apdrošinātājs neveic aprēķinātā līgumsoda samaksu 4.6. apakšpunktā norādītajos termiņos vai līgumsoda samaksa netiek veikta ieskaita veidā, Apdrošinājuma ņēmējs aprēķināto līgumsoda summu ietur vienpersoniski ieskaita veidā.

4.9. Līgumsoda samaksa neatbrīvo Puses no pārējo Līguma saistību izpildes. 

5. Līguma darbības termiņš
5.1. Līgums stājas spēkā ar pēdējā pievienotā droša elektroniska paraksta un tā laika zīmoga brīdi.
5.2. Apdrošināšanas objekta Polise tiek noformēta uz 1 (vienu) gadu, atbilstoši Līguma 1. pielikumā noteiktajam apdrošināšanas periodam.
5.3. Līguma darbības termiņš: no 12.09.2026. līdz 11.09.2028.

5.4. Pusēm ir tiesības vienpusēji izbeigt Līguma, t.sk. Polises, darbību, vismaz 30 (trīsdesmit) dienas iepriekš rakstveidā paziņojot par to otrai Pusei.
5.5. Apdrošinājuma ņēmējam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstveidā paziņojot par to Apdrošinātājam: 
5.5.1. ja atbilstoši Starptautisko un Latvijas Republikas nacionālo sankciju likumam Līguma 8.12.1. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

5.5.2. ja uz Piegādātāju attiecas  Padomes Regulas (ES) Nr. 833/2014 (2014. gada 31. jūlijs) 5.k. panta 1. punktā noteiktais.

5.6. Neskatoties uz Līguma, t.sk. Polises, izbeigšanu, izņemot Līguma 5.5. apakšpunktā minētos gadījumus, Apdrošinātājs nodrošina Līguma 1. pielikumā noteikto nosacījumu izpildi.

6. Konfidencialitāte
6.1. Puses apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par otru Pusi.

6.2. Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu un nevar tikt izpausta vai padarīta publiski pieejama bez otras Puses rakstiskas piekrišanas.

6.3. Līguma 6.2. apakšpunktā minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

6.4. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

7. Nepārvarama vara 
7.1. Ja kāda no Pusēm nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde vai eksporta aizliegums Preces piederumu ražotājvalsts, ja Puse tos nevarēja saprātīgi prognozēt un ietekmēt, saistību izpildes termiņš, Pusēm rakstveidā vienojoties, tiek pagarināts par laiku, kas vienāds ar minēto nepārvaramas varas apstākļu izraisīto aizkavēšanos.

7.2. Pusei, kurai kļuvis neiespējami izpildīt saistības nepārvaramas varas apstākļu dēļ, 3 (trīs) dienu laikā jāpaziņo pārējām Pusēm par šādiem nepārvaramas varas apstākļiem. Minētajam paziņojumam jāpievieno atzinums, kuru izsniegusi kompetenta institūcija un kas satur nepārvaramas varas apstākļu darbības apstiprinājumu un to raksturojumu. Savlaicīga paziņojuma neiesniegšana Pusei liedz iespēju atsaukties uz nepārvaramas varas apstākļiem.

8. Citi noteikumi
8.1. Līgums atspoguļo pilnīgu Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz Līguma priekšmetu.

8.2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

8.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Līgumā minētie Pušu vai to pilnvaroto personu rekvizīti, telefona, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šādas vēstules no Pasūtītāja puses ir tiesīgs parakstīt patstāvīgās struktūrvienības vadītājs.

8.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.

8.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, strīdu risina tiesā Latvijas Republikas normatīvajos aktos noteiktajā kārtībā.

8.6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
8.7. Par Līguma grozījumiem, izņemot Līguma 8.3. apakšpunktā noteiktos gadījumus, Puses vienojas rakstiski. Līguma grozījumi ir Līguma neatņemama sastāvdaļa.

8.8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

8.9. Puses vienojas, ka Līguma ietvaros ir šādas Pušu kontaktpersonas:

8.9.1. Apdrošinājuma ņēmēja puses: Amats, vārds un uzvārds (e-pasts:_______, tālr.:______); 

8.9.2. no Apdrošinātāja puses: Amats, vārds un uzvārds (e-pasts:_______, tālr.:______).

8.10. Apdrošinājuma ņēmēja un Apdrošinātāja (to pilnvaroto personu, kas noteiktas Līguma 8.9. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 8.9. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Apdrošinājuma ņēmēja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Apdrošinātāja par Līgumā noteikto termiņu neievērošanu, kā arī uzdevumu neizpildi.

8.11. Apdrošinājuma ņēmēja pilnvarotās personas nav pilnvarotas izdarīt grozījumus Līgumā un tā pielikumos.
8.12. Apdrošinātājs 2 (divu) darba dienas laikā rakstveidā informē Apdrošinājuma ņēmēju:
8.12.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

8.12.2. ja mainās Izpildītāja valdes un padomes locekļi, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, 

8.12.3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1. punktā noteiktā.

8.13. Apdrošinātājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
8.14. Līgums ir sastādīts latviešu valodā elektroniska dokumenta veidā un parakstīts ar drošu elektronisko parakstu un laika zīmogu.
9. Pušu rekvizīti un paraksti:
	Apdrošinājuma ņēmējs
Valsts ieņēmumu dienests

Talejas iela 1, Rīga, LV-1978

Reģ. Nr. 90000069281

PVN kods: LV90000069281

Tālr.: +371 67120000

E-pasts: vid@vid.gov.lv 

E-Adrese: aktīva
Norēķinu rekvizīti:

Valsts kase

Kods: TRELLV22

Konta Nr. LV26TREL2130056037000 
Ģenerāldirektor__ ________________
	Apdrošinātājs:
Nosaukums
Adrese:
NMR kods: 

PVN kods: 

Tālr.: 

E-pasts: 

E-Adrese:

Norēķinu rekvizīti:

Kredītiestāde

Kods: 

Konta Nr.: 
Amats, vārds, uzvārds



1. pielikums

Līgumam Nr. FM VID 2026/146
	                 
	


Apdrošināšanas objekta apdrošināšanas prasības

Valsts ieņēmumu dienests, tā ________________personā, kur_ rīkojas saskaņā ar ________________, (turpmāk – Apdrošinājuma ņēmējs vai VID) no vienas puses, un

________________, tā/-s _____________ personā, kurš/-a rīkojas saskaņā ar ________,  (turpmāk – Apdrošinātājs), no otras puses, abi kopā saukti arī kā Puses, bet atsevišķi – Puse, 
pamatojoties uz publiskā iepirkuma “Civiltiesiskās atbildības apdrošināšana”, iepirkuma identifikācijas Nr. FM VID 2026/146, vienojas par sekojošām Apdrošināšanas objekta apdrošināšanas prasībām:

Pielikums tiks papildināts atbilstoši izvēlētā Pretendenta piedāvājumam.
2. pielikums

Līgumam Nr. FM VID 2026/146
Apdrošināšanas objekta atbildības limiti un apdrošināšanas prēmija
Valsts ieņēmumu dienests, tā ________________personā, kur_ rīkojas saskaņā ar ________________, (turpmāk – Apdrošinājuma ņēmējs vai VID) no vienas puses, un

________________, tā/-s _____________ personā, kurš/-a rīkojas saskaņā ar ________,  (turpmāk – Apdrošinātājs), no otras puses, abi kopā saukti arī kā Puses, bet atsevišķi – Puse, 

pamatojoties uz publiskā iepirkuma “Civiltiesiskās atbildības apdrošināšana”, iepirkuma identifikācijas Nr. FM VID 2026/146, vienojas par sekojošu Apdrošināšanas objekta apdrošināšanas limitu un apdrošināšanas prēmiju:

Pielikums tiks papildināts atbilstoši izvēlētā Pretendenta piedāvājumam.
3. pielikums

Līgumam Nr. FM VID 2026/146
Apdrošināšanas noteikumi

Valsts ieņēmumu dienests, tā ________________personā, kur_ rīkojas saskaņā ar ________________, (turpmāk – Apdrošinājuma ņēmējs vai VID) no vienas puses, un

________________, tā/-s _____________ personā, kurš/-a rīkojas saskaņā ar ________,  (turpmāk – Apdrošinātājs), no otras puses, abi kopā saukti arī kā Puses, bet atsevišķi – Puse, 

pamatojoties uz publiskā iepirkuma “Civiltiesiskās atbildības apdrošināšana”, iepirkuma identifikācijas Nr. FM VID 2026/146, vienojas par sekojošiem Apdrošināšanas noteikumiem:

Pielikums tiks papildināts atbilstoši izvēlētā Pretendenta apdrošināšanas noteikumiem.  

